**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈЗУ „Дом здравља“ Градишка**

**за 2021. годину**

**Градишка, април 2022. године**

САДРЖАЈ

[1. ДЈЕЛАТНОСТ 3](#_Toc100299836)

[2. ПРАВНИ СТАТУС И ВЛАСНИЧКА СТРУКТУРА 4](#_Toc100299837)

[3. ОРГАНИЗАЦИОНА СТРУКТУРА И МЕНАЏМЕНТ 4](#_Toc100299838)

[4. БРОЈ И СТРУКТУРА ЗАПОСЛЕНИХ 5](#_Toc100299839)

[5. ОБИМ УСЛУГА 7](#_Toc100299840)

[6. ИЗВРШЕНА УЛАГАЊА И ИЗВЕДЕНИ РАДОВИ 8](#_Toc100299841)

[7. ПРОБЛЕМИ У ПОСЛОВАЊУ 8](#_Toc100299842)

[8. ЗАКЉУЧАК 9](#_Toc100299843)

[9. ФИНАНСИЈСКИ ПОКАЗАТЕЉИ 10](#_Toc100299844)

[9.1. ОСНОВНЕ ПОЗИЦИЈЕ БИЛАНСА СТАЊА 10](#_Toc100299845)

[9.2. ФИНАНСИЈСКИ ПОКАЗАТЕЉИ 11](#_Toc100299846)

[9.3. УЛАГАЊА У ИЗГРАДЊУ НЕПОКРЕТНОСТИ И НАБАВКА ОСТАЛИХ 15](#_Toc100299847)

[ОСНОВНИХ СРЕДСТАВА 15](#_Toc100299848)

[9.4. НАПЛАТА ПОТРАЖИВАЊА 15](#_Toc100299849)

[9.5. СУБВЕНЦИЈЕ ИЗ БУЏЕТА У 2021. ГОДИНИ 15](#_Toc100299850)

[9.6. НАПОМЕНЕ УЗ ГОДИШЊИ ОБРАЧУН 15](#_Toc100299851)

**МИСИЈА: Шта је наш главни задатак?**

**Мисија** "Дома здравља" Градишка је да расположивим кадром, опремом и простором обезбиједи квалитетну свеобухватну и доступну здравствену заштиту за све своје кориснике. Осим лијечења и дијагностике, својим активностима и радом на превенцији, доприноси здравственој просвјећености својих корисника, с циљем стварања навика да брину о свом здрављу, уз поштовање законских и других норми из области здравства, уважавајући у пуној мјери достојанство и права оних који траже услуге, те перманентно подизати задовољство пацијената на виши ниво.

**ВИЗИЈА: Како видимо себе у будућности?**

**Визија** "Дома здравља" Градишка је да постане установа која служи за примјер другима тако што ће примјењивати савремена достигнућа медицине и стандарда здравствених услуга уз непрекидно унапређење квалитета рада и што ће задовољавати садашње и будуће здравствене потребе корисника својих услуга.

# ДЈЕЛАТНОСТ

Јавна здравствена установа "Дома здравља" Градишка је обављала своју функцију у периоду 01.01.–31.12.2021. године, пружајући здравствене услуге из области примарне и дијела секундарне здравствене заштите становништву града Градишка, у оквиру сљедећих **дјелатности:**

- Породична медицина

- Лабораторијска дијагностика примарног и секундарног нивоа

- РТГ-дијагностика

- Хигијенско- епидемиолошка заштита

- Стоматолошка заштита

- Хитна медицинска помоћ са превозом пацијената

- Заштита менталног здравља у заједници,

- Физикална рехабилитација у заједници

- КСЗ-педијатрија

- КСЗ- гинекологија

Претежна дјелатност је дјелатност породичне медицине која се одвија кроз тимове породичне медицине (ТПМ) и то :

* Градишка 13 тимова,
* Ламинци 1 тим,
* Дубраве 1 тим,
* Нова Топола 6 тимова,
* Доња Јурковица 1 тима,
* Турјак 1 тим,
* Горњи Подградци 2 тима и
* Орахова 1 тима.

\_\_\_\_\_\_\_\_\_\_\_\_\_\_\_\_\_

укупно: 26 тимова

Дјелатност ЈЗУ "Дома здравља" Градишка према статистици, односно Закону о класификацији дјелатности је:

86.21- дјелатност опште медицинске праксе.

# ПРАВНИ СТАТУС И ВЛАСНИЧКА СТРУКТУРА

Правни статус установе: јавна установа

Власничка структура установе је приказана у сљедећој табели.

Табела 1. Власничка структрура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| државни капитал | 100% | 1.723.833,00 | - |
|  |  |  |  |
| УКУПНО: | 100% | 1.723.833,00 | - |

Основни капитал је 1.723.833,00 КМ. Ова вриједност је уписана у судском регистру.

# ОРГАНИЗАЦИОНА СТРУКТУРА И МЕНАЏМЕНТ

**Директор**

**Помоћник директора за медицинска питања**

**Главна сестра**

Организационе цјелине су Службе, Центри и Јединица.

1. Служба породичне медицине,
2. Консултативно-специјалистичка служба,
3. Хигијенско-епидемиолошка служба,
4. Служба лабораторијске дијагностике,
5. Стоматолошка служба,
6. Центар за заштиту менталног здравља,
7. Центар за физикалну рехабилитацију у заједници,
8. Служба хитне медицинске помоћи,
9. Служба за правне, кадровске и опште послове,
10. Служба за економско – финансијске послове .
11. Јединица за увођење, праћење и побољшање квалитета и сигурности здравствених услуга

Службама и центрима руководе **начелници служби/центара** који са директором, помоћником директора за медицинска питања и главном сестром чине Стручни колегиј.

# БРОЈ И СТРУКТУРА ЗАПОСЛЕНИХ

Укупан број радника је 230, од чега жена 169.

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС специјалисти | 9 | 27 |
|  | ВСС | 8 | 20 |
|  | ВШС | 10 | 17 |
|  | ССС | 16 | 84 |
|  | ВКВ | 10 | 0 |
|  | КВ | 6 | 0 |
|  | НК | 2 | 21 |
| УКУПНО: | | 61 | 169 |
|  | |  |  |

**Кадровска структура**:

|  |  |  |  |
| --- | --- | --- | --- |
|  | **СТРУЧНАСПРЕМА** | **бројрадника 31.12. 2020.** | **бројрадника 31.12.2021.** |
| ЗДРАВСТВЕНИ  РАДНИЦИ | ВСС | 60 | 58 |
| ВШС | 20 | 20 |
| ССС | 87 | 88 |
| НСС | - | - |
| **УКУПНО** | **167или 71,67%** | **166 или72,17%** |
| НЕЗДРАВСТВЕНИ  РАДНИЦИ | ВСС | 7 | 6 |
| ВШС | 7 | 7 |
| ССС | 12 | 12 |
| ВКВ | 10 | 10 |
| КВ | 7 | 6 |
| НКВ | 23 | 23 |
| **УКУПНО** | **66или 28,33%** | **64 или 27,83%** |
| **УКУПНО** |  | 233 | 230 |

Са 31.12.2021. године у ЈЗУ "Дома здравља" Градишка, запослено је 230 радника

(216 радника на неодређено и 14 радника на одређено вријеме). Број радника у односу на 2020. годину се смањио иако је током године било одсутних радника по основу породиљског одсуства, по основу чувања трудноће, по основу неплаћеног одсуства, дужих боловања и специјализација, као и одсуства по другим основама. Структура здравствених радника са ВСС медицинске струке у посматраном периоду је сљедећа:

1. **доктори медицине укупно 42:**

од чега **специјалиста укупно 32:**

* + - 13 специјалиста породичне медицине,
    - 9 специјалиста друге гране медицине са доедукацијом из породичне медицине,
    - 3 специјалиста ургентне медицине
    - 1 педијатар,
    - 2 гинеколога,
    - 1 епидемиолог
    - 1 психијатар
    - 1 спец. медицинске биохемије,
    - 1 спец.физикалне медицине

**доктори медицине:**

. 10 доктора медицине

**2. доктори стоматологије укупно 11:**

од чега:

* 2 доктора стоматологије спец. ортопедије вилице (ортодонт)
* 1 доктор стоматологије специјалиста превентивне и дјечије стоматологије
* 8 доктора стоматологије

Са 31.12.2021. године налази се 1 доктор медицине у радном односу на одређено вријеме ради замјене привремено одсутног радника (специјализација).

Током 2021. године на специјализацији се налазило:

* два доктора из породичне медицине,
* један доктор из радиологије
* два доктора из педијатрије,
* један доктор стоматологије из ортопедије вилице.

Током посматраног периода један доктор стоматологије завршио је специјализацију из ортопедије вилице.

Процес стручног оспособљавања кадрова, који је подразумијевао стално и повремено одсуство са радног мјеста, организован је на начин да не ремет функцију Дома здравља у пружању здравствених услуга.

Дом здравља Градишка је оспособљен и оптимално попуњен потребним кадровима, што је услов за квалитетно и стручно пружање здравствених услуга.

# ОБИМ УСЛУГА

Физички обим услуга по дјелатностима

|  |  |  |  |  |  |
| --- | --- | --- | --- | --- | --- |
| РБ | **ДЈЕЛАТНОСТ - служба** |  | **Планирано за 2021. годину** | **Оставарено у 2021. години** | **Индекс оставрења** |
| 0 | 1 |  | 2 | 3 | 4=(3/2)\*100 |
|  | | | | | |
| 1. | **0001 ПОРОДИЧНА МЕДИЦИНА** | Фонд | 233.140 | 217.514 | 93,30 |
| 100% |  | 2.183 |  |
|  | | | | | |
| 2. | **1200 РТГ ДИЈАГНОСТИКА** | Фонд | 17.476 | 15.898 | 90,97 |
| 100% |  | 688 |  |
|  |  |  |  |  |  |
| 3. | **1130 ЛАБОРАТОРИЈСКА ДИЈАГНОСТИКА** | Фонд | 85.813 | 250.296 | 291,68 |
| 100% |  | 7.850 |  |
|  | | | | | |
| 4. | **1400 ЦЕНТАР ЗА ЗАШТИТУ МЕНТАЛНОГ ЗДРАВЉА** | Фонд | 10.408 | 18.136 | 174,25 |
| 100% |  | 72 |  |
|  | | | | | |
| 5. | **1500 ЦЕНТАР ЗА ФИЗИКАЛНУ РЕХАБИЛИТАЦИЈУ У ЗАЈЕДНИЦИ** | Фонд | 14.197 | 43.196 | 304,26 |
| 100% |  | 531 |  |
|  | | | | | |
| 6. | **1350 СТОМАТОЛОГИЈА** | Фонд | 36.075 | 42.104 | 116,71 |
| 100% |  | 375 |  |
|  | | | | | |
| 7. | **1090 ХИГИЈЕНСКО - ЕПИДЕМИОЛОШКА ЗАШТИТА** | Фонд | 7.515 | 27.816 | 370,14 |
| 100% |  | 1.865 |  |
|  | | | | | |
| 8. | **1100 СЛУЖБА ХИТНЕ МЕДИЦИНСКЕ  ПОМОЋИ** | Фонд |  | 25.961 |  |
| 100% |  | 2.635 |  |
|  | | | | | |
| 9. | **8090 КСЗ - ПЕДИЈАТРИЈА** | Фонд | 13.685 | 19.446 | 142,10 |
| 100% |  | 4 |  |
|  | | | | | |
| 10. | **8100 КСЗ - ГИНЕКОЛОГИЈА И  АКУШЕРСТВО** | Фонд | 9.247 | 11.821 | 127,84 |
| 100% |  | 52 |  |
|  | | | | | |
| 11. | **2330 БИОХЕМИЈСКО - ЛАБОРАТОРИЈСКА ДИЈАГНОСТИКА- секундарни дио** | Фонд | 6.530 | 9.920 | 151,91 |
| 100% |  |  |  |
|  |  |  |  |  |  |
| **УКУПНО УСЛУГА - Фонд** | | | 434.086 | 682.108 | 157,14 |
| **Од тога укупно услуга - превенције** | | | 63.392 | 19.438 | 30,66 |
| **Укупно услуга - трећим лицима** | | |  | 18.199 |  |

# ИЗВРШЕНА УЛАГАЊА И ИЗВЕДЕНИ РАДОВИ

ЈЗУ "Дом здравља" Градишка је у периоду 1.01.-31.12.2021. године уложио властитих средстава у одржавање објеката, околиша и опреме (одржавање возила, одржавање рачунарске мреже, сервис лабораторијске опреме, одржавање и сервис ватродојаве, сервис мед.опреме, санација крова на објекту у Горњој Долини, замјена улазних врата у амбуланти у Дубравама, санација водоводне и канализационе мреже у управној згради и згради породичне медицине, у сједишту установе, санација водоводне и канализационе мреже у стоматологији у Новој Тополи) У периоду 1.01.-31.12.2021. године набављено је медицинске опреме, компјутерске и канцеларијске опреме, мобилне кабине за вакцинацију, клима уређаја.

У посматраном периоду је дониран један УЗВ апарат, са три сонде и комбиновани расхладни уређај за чување вакцина.

# ПРОБЛЕМИ У ПОСЛОВАЊУ

У посматраном периоду, оно што је изразито проблематично, а што је било присутно и у ранијим обрачунским периодима, је прекорачења потрошње средстава за рецептиране лијекове у односу на уговорена средства за ту намјену са Фондом здравственог осигурања Републике Српске. Прекорачење потрошње, односно недовољна уговорена средства у односу на потребе становништва града Градишка је континуиран проблем, а износ прекорачених уговорених средства иде на терет здравствених установа: Дома здравља Градишка и Болнице Градишка.

У ЈЗУ Дом здравља Градишка, дуги низ година је присутан проблем смјештајних капацитета за амбуланту у Орахови. Ријеч је о више деценија старом и дотрајалом објекту монтажног типа градње, тако да је неопходно изградити нови објекат од чврстог материјала, а што је неопходан услов предвиђен позитивним прописима јер, уколико објекат није изграђен од чврстог материјала није могуће добити Рјешење о испуњености услова за рад од стране Министарства здравља и социјалне заштите. За изградњу новог објекта проблем су недостајућа финансијска средства.

Објекти у Доњој Јурковици и Ламинцима нису у власништву Дома здравља, већ града Градишка.

**Када су у питању смјештајни капацитети нарочит проблем представља питање смјештајног капацитета за обављање послова ДДД (дезинфекције, дезинсекције и дератизације), а за шта је неопходно изградити објекат чврсте градње са заданим просторијама и опремом у складу са важећим Правилницима како би се могла зановити лиценца/рјешење Министарства здравља и социјалне заштите. Током 2020. године смо завршили послове на документацији за почетак реновирања и адаптације објекта у Горњој Долини, власништво Дома здравља за ту намјену. Према пројектној документацији, неопходна су финансијска средства у износу 95.000 КМ за извођење потребних радова како би наведени објекат испунио прописане услове за пријем од стране Министарства здравља и социјалне заштите за обављање ДДД дјелатности, а прије тога добио употребну дозволу. Током јесени 2020. године смо сопственим средствима реновирали кров и поставили нове олуке на наведеном објекту како би спријечили његово даљње пропадање док се не обезбједе потребна средства за санацију и адаптацију цијелог објекта. Уз учешће локалне заједнице и помоћ агенције РАГА аплицирамо са овим пројектом на разне јавне позиве како бисмо евентуално обезбједили недостајућа средства.**

Такође је неопходно да зановимо дио неопходне, а дотрајале опреме од које истичемо рендген-апарат за потребе ксз-РТГ дијагностике. За набавку овог апарата потребна су значајна финансијска средства. Рендген-апарат је приоритетан, обзиром на присутну пандемију изазвану присуством корона вируса гдје је потребно да пацијентима под сумњом присуства инфекције урадимо снимање плућа, а такође често и током контрола, односно након опоравка од болести COVID-19. Упознато је и Министарство здравља и социјалне заштите са нашим потребама у погледу недостајуће опреме.

# ЗАКЉУЧАК

План рада Дома здравља Градишка за 2021. годину по дјелатностима урађен је у складу са стандардима и нормативима у пружању здравствене заштите (Правилник о основима стандарда и норматива здравствене заштите из обавезног здравственог осигурања "Службени гласник Републике Српске", бр.18/2011; 83/2011; 76/2012; 14/2014).

Извршење Плана рада за период 1.01.- 31.12. 2021. годину укупно посматрано веће је од планираног за 57,14%.

Квалитет пружених услуга у Дому здравља Градишка био је на оптималном нивоу. Дом здравља Градишка, као сертификована установа обавезна је придржавати се прописаних сертификационих стандарда како би пацијентима пружила квалитетну и сигурну здравствену заштиту и својим запосленицима обезбједила сигуран и безбједан рад.

ЈЗУ „Дом здравља“ Градишка је стандардизовао свој рад и према међународном стандарду ISSO 9001/2008 о чему је добио сертификат 27. маја 2016. године.

ЈЗУ „Дом здравља“ Градишка је у 2021. години пословала је под специфичним околностима и тешкоћама изазваним пандемијом корона вируса SARS-Cov-2 и присуством болести COVID-19 гдје је општепознато да је примарна здравствене заштита прва поднијела, а и даље подноси терет ове пандемије. Више од пола године у посматраном периоду ова установа је морала све своје ресурсе усмјерити на збрињавање пацијената под сумњом на обољење (а сваки пацијент је био потенцијално заражен) и организовати се на други систем рада прилагођен новонасталој ситуацији.

Дом здравља је радио по принципу двадесетчетворочасовног радног времена уз максималну координацију са градским кризним штабом, Министарством здравља и социјалне заштите и Институтом за јавно здравство Републике Српске по чијим препорукама је био организован комплетан рад.

И поред свега, Дом здравља Градишка је у посматраном периоду са успјехом обавио своју функцију у пружању примарне здравствене заштите на подручју града Градишка.

# 9. ФИНАНСИЈСКИ ПОКАЗАТЕЉИ

# 9.1. ОСНОВНЕ ПОЗИЦИЈЕ БИЛАНСА СТАЊА

Износи у КМ

|  |  |  |  |
| --- | --- | --- | --- |
| **БИЛАНС СТАЊА** | **2021. год.** | **2020. год.** | **Индекс** |
| ***АКТИВА*** | **9.046.330** | **8.329.631** | **108,6** |
| I Стална средства  */некретнине, објекти и опрема...* | 6.436.771 | 6.582.190 | 97,8 |
| II Текућа средства  */ залихе, потраживања, готовина...* | 530.673 | 449.881 | 118,0 |
| III Губитак изнад висине капитала | 2.078.886 | 1.297.560 | 160,2 |
| ***ПАСИВА*** | **9.046.330** | **8.329.631** | **108,6** |
| I Капитал | 0 | 0 | 0 |
| II Разграничени приходи и примљене донације | 2.687.180 | 0 | 0 |
| III Обавезе | 6.359.150 | 5.464.032 | 116,4 |
| 3.1. Дугорочне обавезе | 1.740.530 | 2.431.671 | 71,6 |
| 3.2.Краткорочне обавезе | 4.618.620 | 3.032.361 | 152,3 |

У 2021. години извршено је прекњижавање одложених прихода формираних из донација сталних средстава која су запримљена у ЈЗУ "Дому здравља" Градишка ранијих година са конта пасивна временска разграничења (ПВР), на конто разграничени приходи и примљене донације.

Смањење одложених прихода врши се у висини обрачунате амортизације донираних средстава.

У 2022. години, Министарству финансија Републике Српске поднесен је захтјев за одложено плаћање пореских обавеза из 2021. године у износу од 865.105 КМ, на период од 60 мјесеци.

# 9.2. ФИНАНСИЈСКИ ПОКАЗАТЕЉИ

Износи у КМ

|  |  |  |  |
| --- | --- | --- | --- |
| *ОПИС* | **2021. год.** | **2020. год.** | **Индекс** |
| ***ПРИХОДИ*** | | | |
| **УКУПНИ ПРИХОДИ** I+II | **6.785.099** | **6.535.665** | **103,8** |
| ***I ПОСЛОВНИ ПРИХОДИ*** *(1-5)* | **6.747.325** | **6.505.645** | **103,7** |
| 1.1. Приходи од Фонда здравственог осигурања Републике Српске | 5.538.807 | 5.308.698 | 104,3 |
| 1.2. Приходи од извршених услуга другим правним лицима | 260.755 | 246.740 | 105,7 |
| 1.3.Приходи од партиципације | 298.582 | 225.370 | 132,5 |
| 1.4. Приходи од готовинске наплате физичким лицима | 320.355 | 303.901 | 105,4 |
| 1.5.Остали пословни приходи | 328.827 | 420.936 | 78,1 |
| ***II ФИНАНСИЈСКИ И ОСТ. ПРИХОДИ*** *(6)* | **37.773** | **30.020** | **125,8** |
| 2.1.Финансијски и остали приходи | 37.773 | 30.020 | 125,8 |
| ***РАСХОДИ*** | | | |
| **УКУПНИРАСХОДИ**I+II | **7.566.425** | **7.187.396** | **105,2** |
| ***I ПОСЛОВНИ РАСХОДИ*** *(1-7)* | ***7.377.452*** | ***7.024.063*** | **105,0** |
| 1.1. Трошкови материјала | 840.128 | 695.656 | 120,7 |
| 1.2. Трошкови бруто зарада и накнада | 5.503.345 | 5.274.090 | 104,3 |
| 1.3. Остали лични расходи | 260.393 | 387.057 | 67,2 |
| 1.4. Трошкови производних услуга | 196.241 | 188.432 | 104,1 |
| 1.5. Трошкови амортизације | 208.530 | 205.607 | 101,4 |
| 1.6. Нематеријални трошкови | 315.054 | 236.452 | 133,2 |
| 1.7. Трошкови пореза и доприноса на терет расхода | 53.761 | 36.769 | 146,2 |
| ***II ФИНАНСИЈСКИ И ОСТАЛИ РАСХОДИ*** | **188.973** | **163.333** | **115,6** |
| 2.1. Финансијски и остали расходи | 188.973 | 163.333 | 115,6 |
| ***ФИНАНСИЈСКИ РЕЗУЛТАТ добитак/губитак*** | **-781.326** | **-651.731** | **119,8** |

**Приходи**

ЈЗУ "Дом здравља" Градишка у периоди од 1.01.- 31.12.2021. године остварила је приходе у висини 6.785.099 КМ или 103,8 % прихода остварених у 2020. години.

1.1. Основни извор прихода су приходи од извршених услуга осигураницима Фонда здравственог осигурања Републике Српске који чине 81,6% укупно остварених прихода у 2021. години.

Приходи од Фонда здравственог осигурања Републике Српске износе 5.538.807 КМ, што је више у односу на 2020. годину за 4,3 %. Приходи су остварени по основу уговорених и извршених услуга осигураницима Фонда ЗО из дјелатности примарне и дијела секундарне здравствене заштите.

Вриједност уговорених средстава са Фондом здравственог осигурања Републике Српске за 2021. годину за финансирање примарне здравствене заштите, косултативно-специјалистичке заштите из дјелатности педијатрије и гинекологије и услуга секундарног превоза пацијената је 5.671.161 КМ.

Средства су уговорена по буџетском начину финансирања. Фонду се мјесечно испостављају фактуре у висини 1/12 уговорених средстава.

Осим уговорених услуга по буџетском начину финансирања, Фонд финансира, на основу јединичних фактура о извршеним услугама, услуге терцијарног превоза пацијената, протетске и ортодонске радове, услуге пружене ино осигураницима, осигураницима регистрованим у другим амбулантама ПМ (226.111КМ), те услуге превоза пацијената на хемодијализу (57.647 КМ).

Уговором са Фондом дефинисано је да здравствене установе сносе ризик у прекорачењу трошкова рецептираних лијекова у односу на уговорена средства за те намјене.

Припадајућа средства за рецептиране лијекове не покривају потребе осигураника града Градишка.. У 2021. Години, прекорачење рецептираних лијекова у односу на уговорена средства за те намјене износило је 391.234 КМ. За тај износ умањена су укупно уговорена средства са Фондом. У односу на прошлу годину, прекорачење је веће за 58.393 КМ или 17,54 %.

Трошкови услуга које су извршиле друге установе за осигуранике нашег града, трошкови не надлежног упућивања пацијената и рефундације лијекова, такође терете уговорена средства установе (24.878 КМ).

**Приходи од Фонда у 2021. години умањени су укупно за 416.112 КМ или 90% једне мјесечне транше припадајућих средстава од Фонда.**

У посматраном периоду, Фонд је дозначио ЈЗУ "Дому здравља" Градишка 5.542.594 КМ. Потраживања од Фонда, на дан билансирања 31.12.2021. године износе 47.820 КМ.

1.2. Приходи од извршених услуга осталим **правним лицима** износе 260.755 КМ. У односу на 2020. годину виши су за 5,7 % КМ.

Град Градишка сноси трошкове партиципације за пензионере до 65 година старости.

ЈЗУ "Дом здравља" Градишка, не ради послове дератизације, јер је дошло до промјене позитивних прописа за испуњавање услова за обављање ове дјелатности. Основни услов је обезбједити адекватан простор, а то захтијева додатна финасијска средства.

1.3./1.4. **Приходи од готовинксе наплате** виши су за 14,51% у односу на 2020. годину. У 2021. години већи je проток пацијената за које не постоји сумња на појаву болести изазаване новим вирусом корона и пацијената који нису обољели од болести Covid-19, те је самим тим већа је готовинска наплата.

1.5. У категорији **осталих пословних прихода** су: приходи из донација, оприходовани разграничени приходи у висини амортизације донираних основних средстава, поврат сразмјерног дијела улазног пдв-а, рефундације трудничког одсуства и нето плата приправника, приходи од закупнине и остали пословни приходи. Остварени су у износу од 328.827 КМ.

1.6. **Финансијске и остале приходе** чине: приходи од наплаћених отписаних потраживања, отписа обавеза, приходи од рефундација трошкова мобилних телефона "vpn" групе и остали приходи ( 37.773 КМ).

**Расходи**

Укупни расходи ЈЗУ "Дом здравља" Градишка у 2021. години износе 7.566.425 КМ или 105,2% расхода остварених у 2020. години.

1.1. **Трошкови материјала** у 2021. години у које спадају: утрошци ампулираних лијекова, санитетског и медицинског материјала, реагенаса за лабораторијску дијагностику, стоматолошког материјала, канцеларијског материјала, ситан инвентар стављен у употребу, остали потрошни материјал и трошкови горива, износе 840.128 КМ, што је за 20,7% више у односу на потрошњу у 2020. години.

Основни разлози веће потрошње су: повећана потрошња заштитне опреме, дезинфекционих средстава и других роба неопходних за провођење превентих мјера за спречавање и сузбијања ширења вируса корона, већи проток пацијената, већи број извршених лабораторијских и других дијагностичких услуга, вакцинација становништва.

1.2. **Плате запослених** исплаћиване се у нето износу током свих 12 мјесеци. Порези и доприноси обрачунати су по бруто принципу по важећим пореским стопама (порез 10% , доприноси 33% на бруто основицу). Трошкови бруто плата виши су за 4,3% у односу на прошлу годину.

Од 1.06.2021. године дошло је до увећања плата запослених у висини од 6% због промјене правне регулативе која регулише ту област. Обрачун плата врши се по цијени рада од 145 КМ - Одлука о утврђивању цијене рада ("Службени гласник Републике Српске", број 83/19).

Учешће плата у укупним расходима је 72,7 % што је у оквирима укупних расхода и код осталих здравствених установа.

1.3. **Остала лична примања** запослених исплаћују се у складу са позитивним прописима а чине их: отпремнине за одлазак у пензију, јубиларне награде, дневнице за службена путовања, накнаде трошкова превоза запослених, помоћ запосленима и породици и остале помоћи, путарине, накнаде за кориштење сопственог возила, накнаде члановима управног и етичког одбора (260.393 КМ).

У 2021. години исплаћена је једнократна новчана помоћ свим запосленима радницима у износима од по 200 КМ, од стране Града Градишка, у укупном износу од 46.200 КМ, због посебно отежаних услова рада у здравству због новонастале епидемиолошке ситуације у Републици Српској проузроковане појавом вируса SARS CoV-2. Ова једнократна помоћ оприходована је на конту осталих пословних прихода.

1.4. Трошкови **производних услуга** виши су за 4,1 % у односу на 2020. годину. У структури ових трошкова највеће учешће имају: трошкови текућег одржавања (88.948 КМ), трошкови комуналних услуга (35.163 КМ), у којима је и трошак збрињавања медицинског отпада, у складу са позитивним прописима и захтјевима сертификације и трошкови ПТТ услуга (53.331 КМ), у којима су и трошкови мобилних телефона "vpn" групе коју користе и плаћају радници - рефундације ових трошкова евидентирају се на ставци осталих прихода.

1.5. **Трошкови амортизације** износе 208.530 КМ. Извршено је укидање ревалоризационих резерви у корист нераспоређене добити из ранијих година у износу од 23.986,40 КМ за износ разлике обрачунате амортизације прије процјене и послије процјене вриједности сваког појединачног средства.

Извршено је покриће губитка из ранијих година из нераспоређене добити формиране директно у капиталу из 2020. године у износу од 29.208,60 КМ.

1.6. У структури **нематеријалних трошкова** највеће учешће имају трошкови здравствених услуга 147.624 КМ, које су за нас извршили Институт за заштиту здравља Републике Српске и Болница Градишка, те накнаде којe Дом здравља плаћа Заводу за медицину рада и спорта Републике Српске, трошкови ангажовања љекара и других сарадника у износу од 73.716 КМ и услуге одржавања и измјена информатичких програма 23.765 КМ. У односу на 2020. годину нематеријални трошкови виши су за 33,2%.

Повећање ових трошкова највећим дијелом резултат је додатног ангажовања доктора специјалиста радиологије због повећаног обима посла у условима проглашене епидемије/пандемије и трошкова тестирања на SARS COV-2 пацијената упућених из респираторне амбуланте, које за нашу установу ради Болница Градишка.

2.1. **Финансијске расходе** чине трошкови камата на дугорочна кредитна задужења, камате по основу уговора о зајму са Фондом и по основу репрограма пореских обавеза (181.393 КМ).

У 2008. години Влада Републике Српске дозначила је Фонду 80.000.000 КМ недостајућих средстава за исплату повећаних личних примања запослених у области здравства у складу са Колективним уговором. Фонд је та средства дозначавао здравственим установама. Накнадно је услиједила Одлуке Владе Републике Српске која је дозначена средства дефинисала као зајам Фонду. Из наведених разлога Фонд је доставио здравственим установама уговоре о зајму под истим условима, под којим је Влада Републике Српске дала зајам Фонду.

ЈЗУ "Дом здравља" Градишка редовно врши поврат средстава по основу уговора о зајму и кредитним задужењима.

ЈЗУ "Дом здравља" Градишка, у периоду од 1.01.-31.12.2021. године остварила је негативан финансијски резултат од 781.326 КМ.

# 9.3. УЛАГАЊА У ИЗГРАДЊУ НЕПОКРЕТНОСТИ И НАБАВКА ОСТАЛИХ

# ОСНОВНИХ СРЕДСТАВА

У току 2021. године извршена су улагања у опрему ЈЗУ "Дома здравља" Градишка, набавкама из властитих средстава у вриједности од 15.081 КМ (компјутерска опрема и намјештај у ординацијама) и путем донација у вриједности 48.893 КМ (ултразвучни апарат са 3 сонде и комбиновани - дводјелни расхладни уређај), укупно 63.975 КМ.

# 9.4. НАПЛАТА ПОТРАЖИВАЊА

У периоду од 1.01.-31.12.2021. године наплаћено је 6.593.585 КМ потраживања или 97,1%.

# 9.5. СУБВЕНЦИЈЕ ИЗ БУЏЕТА У 2021. ГОДИНИ

У посматраном периоду, поред редовних буџетом предвиђених средства, није било додатних субвенција из Буџета.

# 9.6. НАПОМЕНЕ УЗ ГОДИШЊИ ОБРАЧУН

У оквиру Извјештаја о раду и годишњег обрачуна за 2021. Годину, неопходно је истаћи да је након проведене конкурсне процедуре Скупштина града Градишка Рјешењем број: 01-111-420/21 од 25.11.2021. године разријешила дотадашњег в.д. директора прим.др Весну Глувић Челић, те Рјешењем број 01-111-421/21 од 25.11.2021. године именовала за директора магистра економских наука Синишу Аџића.

Примопредаја дужности је извршена дана, 02.12.2021. године у присуству комисије у саставу:

1. Драгутин Ковачевић, предсједник комисије

2. Тања Чагљевић, члан

3. Весна Обрадовић, члан.

Комисија је формирана Рјешењем број 01-111-422/21 од 25.11.2021. године.

Констатовано је да обавезе ЈЗУ „Дом Здравља“ Градишка на дан, 02.12.2021. године износе 5.431.092,20 КМ при чему, у наведеном износу, нису садржане бруто плате за новембар 2021. године.

Приликом примопредаје је констатовано да у току 2021. године нису плаћани репрограми закључени с Пореском управом РС који се односе на претходне године, а који су доспјели на плаћање . Дуг по том основу је износио 889.256,83 КМ.

У тренутку промопредаје дуг за доприносе из 2021. године износио је 766.616,10 КМ, што значи да 4 мјесечна износа доприноса за 2021. годину нису била уплаћена. Због ове чињенице Пореска управа РС издала је 27.10.2021. године ЈЗУ „Дом Здравља“ Градишка два рјешења о принудној наплати, у укупном износу од 400.489,55 КМ.

Рјешења о принудној наплати путем плјенидбе новчаних средстава са жиро рачуна нису била презентована приликом примопредаје дужности. Након преузимања дужности новог руководства, одлучено је да се обавезе по Рјешењу о принудној наплати број: 06/1.02/0704-475.1-79408/2021, од 27.10.2021. године измире, а обавезе по Рјешењу о принудној наплати број: 06/1.02/0704-457.1-79438/2021, од 27.10.2021. године, репрограмирају са осталим обавезама према Пореској управи РС и тако спријечи да жиро рачуни установе буду у блокади.

У наредном периоду интензивираће се активности на превазилажењу потешкоћа које постоје у континуитету измиривања доспијелих обавеза, а такође акценат ће бити стављен на изналажење начина за повећање прихода установе.

ЈЗУ "Дом здравља" Градишка у 2021. години исплаћивао је нето плате и остала лична примања запосленима у нето износу редовно. Обавезе према добављачима на дан примопредаје су износиле 1.137.636,01 КМ, а уредно су плаћане обавезе по кредитним задужењима.

Након извршене примопредаје ново руководство је констатовало да постоје одређена увећања личних примања за поједине запослене која су извршена на основу одлука директора, а позивајући се на Статут установе. У одлукама није наведено у складу с којим чланом Закона и Колективног уговора се исплаћују накнаде. С обзиром да за наведене одлуке није пронађено упориште у Закону, а ни у Колективним уговорима, све одлуке су стављене ван снаге са даном, 30.11.2021. године. Увећање личних доходака по основу ових одлука износило је око 11.000 КМ на мјесечном нивоу.

Напријед наведено било је предмет дискусије на више сједница новог сазива Управног одбора установе почевши од аугуста 2021. године гдје је указивано на наведену проблематику, те су предлагане смијернице како би се дотадашња пракса промијенила.

Сходно изнесеном, евидентно је да ће ЈЗУ „Дом здравља“ Градишка у наредном периоду пословати у условима сложене материјално-финансијске ситуације. Исто тако руководство установе ће покушати уз помоћ оснивача, ресорног министарства и Фонда Здравственог осигурања РС, пронаћи најбољи начин како би се процес рада одвијао несметано у циљу обезбјеђивања квалитетног нивоа примарне здравствене заштите за све становнике града Градишка.

ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Синиша Аџић, мр економских наука